钦定古今图书集成/明伦汇编/氏族典/第237卷 > 张恂
## 钦定古今图书集成/明伦汇编/氏族典/第237卷 > 张恂

按《魏书张恂传》：“恂字洪让，上谷沮阳人也。随兄衮归
国，参代王军事。恂言于太祖曰：‘中土遗民，望云冀润，
宜因斯会，以建大业’。太祖深器异，厚加礼焉。皇始初，
拜中书侍郎，从将军奚牧略地晋川，赐爵平皋子，迁
常山太守，吏民歌咏之。于时丧乱之后，罕能克厉，惟
恂当官清白，治为当时第一。太宗即位，征拜太中大”
夫，神瑞三年卒。赠平皋侯，谥曰“宣。”